CELEX: C2007/183/42
Language: mt
Date: 2007-08-04 00:00:00
Title: Kawża C-274/07: Rikors imressaq fis- 7 ta' Ġunju 2007 — Il-Kummissjoni tal-Komunitajiet Ewropej vs Ir- Repubblika tal-Litwanja

4.8.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 183/24
            
         Rikors imressaq fis-7 ta' Ġunju 2007 — Il-Kummissjoni tal-Komunitajiet Ewropej vs Ir- Repubblika tal-Litwanja
   (Kawża C-274/07)
   (2007/C 183/42)
   Lingwa tal-kawża: il-Litwan
   Partijiet
   
      Rikorrenti: Il-Kummissjoni tal-Komunitajiet Ewropej (rappreżentanti: G. Braun u A. Steiblytė, bħala aġenti)
   
      Konvenuta: Ir-Repubblika tal-Litwanja
   Talbiet tar-rikorrenti
   
               —
            
            
               tikkonstata li, billi ma rnexxilhiex tassigura fil-prattika li l-awtoritajiet li jimmaniġġaw l-emerġenzi jingħataw, safejn huwa teknikament possibbli, tagħrif dwar il-lok ta' min jagħmel is-sejħa għal kull min isejjaħ in-numru uniku Ewropew ta' sejħa ta' emerġenza 112 min-networks pubbliċi tat-telefon, ir-Repubblika tal-Litwanja naqset milli twettaq l-obbligi imposti fuqha skond l-Artikolu 26(3) tad-Direttiva 2002/22/KE (1) dwar servizz universali u d-drittijiet ta' l-utenti li jirrelataw ma' networks u servizzi ta' komunikazzjonijiet elettroniċi (Direttiva Servizz Universali);
            
         
               —
            
            
               tordna lir-Repubblika tal-Litwanja tbati l-ispejjeż.
            
         Motivi u argumenti prinċipali
   It-terminu għat-traspożizzjoni tad-Direttiva fil-leġiżlazzjoni nazzjonali skada fl-24 ta' Lulju 2003.
   
      (1)  ĠU L 108, 24.4.2002, p. 51.